Eesti ettevõtted on näidanud üles suurt paindlikkust ning veelgi enam, languse tingimustes toimunud turgude  ümberjagamisel on nii mõnedki ettevõtted suutnud leida uusi kliente ja tõsta müügimahtusid konkurentide arvelt. Raskeimad ajad, kus tulud järsult vähenesid ning likviidsus oli erakordselt suure surve all, on taandumas. Eksport on kasvanud kolm viimast kvartalit järjest ning ettevõtete ootused tuleviku osas on pigem optimistlikud. Ka finantsurg toimib ning paremate projektide pärast on pangad juba tihedas konkurentsis, püüdes pakkuda võimalikult soodsaid tingimusi.